

**LÄÄNEMAA AASTA ISA AUNIMETUSE ANDMISE STATUUT**

**1. Aunimetuse andmise korraldaja**

Aunimetuse Läänemaa aasta isa (edaspidi aunimetus) andmise korraldab Sihtasutus

Läänemaa.

**2. Eesmärk ja tunnustuse alus**

2.1. Aunimetuse andmise eesmärk on väärtustada isadust ja perekonda ning tunnustada

isa rolli laste kasvatamisel.

2.2. Aunimetus antakse isale, kes on:

2.2.1. tubli perekonnapea, lapsevanem, perekonna väärtustamisel ja laste kasvatamisel

teistele eeskuju ja

2.2.2. tegutsenud silmapaistvalt ka kutse- või tegevusalal ja/või ühiskondlikus elus ning

2.2.3. Eesti Vabariigi kodanik ja Läänemaa elanik.

2.3. Aunimetuse võib ühele isale anda ainult ühe korra.

**3. Kandidaatide esitamine**

3.1. Igaüks võib esitada ettepaneku aunimetuse andmiseks.

3.2. Ettepanekus märgitakse aunimetuse kandidaadi:

3.2.1. nimi;

3.2.2. kontaktandmed;

3.2.3. elukoht;

3.2.4. kandidaadi vanus;

3.2.5. haridus, eriala;

3.2.6. ameti- või töökoht või tegevusala;

3.2.7. laste arv ja võimalusel laste nimed ning vanused;

3.2.8. tunnustamise põhjendus (aunimetuse andmise aluseks olevate asjaolude kirjeldus,

arvestades punktides 2.2.1. kuni 2.2.3. nimetatut);

3.2.9. kandidaadi lühiiseloomustus;

3.2.10. ettepaneku esitaja nimi;

3.2.11. ettepaneku esitaja kontaktandmed;

3.2.12. ettepaneku esitamise kuupäev ja allkiri.

3.3. Ettepaneku vorm on kättesaadav Sihtasutus Läänemaa veebilehel aadressil

http://laanemaa.ee/aasta-isa/

3.4. Vormikohane ettepanek esitatakse Sihtasutus Läänemaale hiljemalt **7. novembriks**

kas paberkandjal aadressil Sihtasutus Läänemaa, Karja 27, 90502, Haapsalu linn,

Läänemaa või e-posti teel aadressil info@laanemaa.ee.

**4. Aunimetuse saaja otsustamine**

4.1. Aunimetuse saaja valib saadud ettepanekute põhjal välja Läänemaa aasta isa

aunimetuse andmise komisjon (edaspidi komisjon).

4.2. Komisjoni moodustab ja selle esimehe määrab Sihtasutus Läänemaa juhataja oma

korraldusega.

4.3. Komisjon on 8-liikmeline.

4.4. Komisjoni tegevust korraldab komisjoni esimees, komisjoni töövorm on koosolek.

4.5. Komisjon edastab Sihtasutus Läänemaa juhatajale oma ettepanekud aunimetuse

andmiseks novembri alguses.

4.6. Sihtasutus Läänemaa juhataja teeb korralduse aunimetuse andmise kohta viie (5)

tööpäeva jooksul komisjoni ettepanekute saamisest.

4.7. Komisjon avalikustab Sihtasutus Läänemaa juhataja korralduse aunimetuse andmise

kohta Sihtasutus Läänemaa veebilehel.

**5. Aunimetuse üleandmine**

Sihtasutus Läänemaa nõukogu esimees tunnustab aunimetuse saajat Läänemaa tunnustab

pidulikul üritusel.